Gustav Berg-Jæger

Carl Gustav Berg-Jæger (1885–1957) var en norsk journalist, skuespiller, programdirektør og nazikolloboratør.

Berg-Jæger var journalist for Morgenbladet fra 1905 og skuespiller ved Fahlstrøms Theater fra 1908. Han var ansatt som programdirektør ved det privateide Kringkastingsselskapet AS i noen måneder i 1925.

Han ble medlem av Nasjonal Samling 28. august 1940. En uke senere ble han av Rikskommissær Josef Terboven utnevnt til direktør for Oslo Kinematografer, etter at den tidligere direktøren Kristoffer Aamot hadde blitt avskjediget samme dag. I 1941 skrev Berg-Jæger manuskriptet til filmen Kjærlighet og vennskap, som var regissert av Leif Sinding. Han var kommissarisk programdirektør i NRK i seks uker 1941–1942 og var innsatt som sjef for Nationaltheatret av «kulturminister» Gulbrand Lunde fra 1941 til 1945. Berg-Jæger ledet teateret i en periode da teateret ble mer eller mindre boikottet av publikum. I 1942 ble han styreformann for Norsk Film. 

Berg-Jæger fikk en betinget tvangsarbeidsdom for landssvik i rettsoppgjøret etter den andre verdenskrig og ble idømt inndragning på  kroner samt tap av borgerrettigheter i ti år.

 Filmografi 
 1926: Brudeferden i Hardanger - Presten

Referanser

 Kilder 
 Store norske leksikon – Gustav Berg-Jæger

 Eksterne lenker 


Kategori:Norske journalister
Kategori:Norske teatersjefer
Kategori:Norske skuespillere
Kategori:NRK-ledere
Kategori:Journalister i Morgenbladet
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Personer fra Oslo